  Виталий Пронин 20-тӥ ноябре 10 часысен 14 часозь Ижысь Нылпи творчествоя юртын (Киров ульча, 17 номеро юрт, 2-тӥ этаж) нылпиослэн правоосынызы герӟаськем юанъёслы валэктон сётозы юристъёс. Пиналъёс сярысь сюлмаськыса, та ужрадэз ортчыто элькунысьтымы Правительство бордысь Мировой судьяослэсь ужзэс радъясь управление но Адямилэн, озьы ик Пиналъёслэн правооссыя оскем муртъёслэн аппаратъёсазы ужасьёс, Россиысь юристъёслэн ассоциацизылэн Удмуртиысь ёзэз. Лыктэмъёслы валэктон сётозы быдэ вуымтэ нылпиосын герӟаськем юанъёслы. Визь-кенешен юрттозы Адямилэн но Нылпиослэн правооссыя оскем муртъёслэн аппаратъёсысьтызы, Кун Кенешысь, Профсоюзъёслэн федерациысьтызы специалистъёс, юристъёс, адвокатъёс, нотариусъёс, выт бичанъя кун службаын, Пенсиосъя кун фондлэн Удмурт ёзаз ужасьёс, судъя приставъёс, калыклы юрттэт сётонъя центръёсын номедико-социальной защитая бюроын ужасьёс но уно мукетъёсыз. Туспуктэм: udmpravda.ru  